cyanic-selkie/wikianc huggingface dataset:
फतेहपुर जिला
असोथर
कस्बा असोथर जनपद फतेहपुर मुख्यालय से ३० किलोमीटर और नेशनल हाईवे थरियांव से १२ किलोमीटर कि दूरी पर यमुना नदी में किनारे पर फतेहपुर जनपद के मुख्यालय के दक्षिणी सीमा पर स्थित है। ११वी शताब्दी के मध्य राजा भगवंत राय खींची जी ने इसे बसाया था। गुरु द्रोणाचार्य के पुत्र अश्वत्थामा ने महाभारत काल में ब्रम्हास्त्र पाने के लिए यहीं पर आकर तपस्या की थी, तभी से इस बस्ती का नाम असुफल हो गया जो कालान्तर में असोथर के नाम से जाने जाना लगा । खीची वंश के राजाओं में राजा भगवंत राय ने अश्वत्थामा का मन्दिर बनवाया । ऐसी मान्यता है कि अश्वत्थामा आज भी अजर - अमर है और अपनी तपोस्थली व मोटे महादेव मंदिर में आज भी पूजा अर्चना करने आते हैं । तभी तो समूचे क्षेत्र को अश्वत्थामा का मन्दिर आस्था और विश्वास में समेटे हुए है । कहते हैं कि महाभारत काल में पांडव अज्ञातवास के दौरान यहाँ टिके थे। जनपद फतेहपुर के मुख्य पर्यटक स्थलों के रूप में विख्यात पांडवकालीन प्राचीन मंदिर बाबा अश्वत्थामा धाम , सिद्ध पीठ मोटे महादेव मंदिर असोथर के दक्षिण में स्थित है।
बावनी इमली
यह स्मारक स्वतंत्रता सेनानियों द्वारा किये गये बलिदानों का प्रतीक है। 28 अप्रैल 1858 को ब्रिटिश सेना द्वारा बावन स्वतंत्रता सेनानियों को एक इमली के पेड़ पर फाँसी दी गयी थी। ये इमली का पेड़ अभी भी मौजूद है। लोगो का विश्वास है के उस पेड़ का विकास उस नरसंहार के बाद बंद हो गया है। यह जगह बिन्दकी उपखंड में खजुआ कस्बे के निकट है। बिन्दकी तहसील मुख्यालय से तीन किलोमीटर पश्चिम मुगल रोड स्थित शहीद स्मारक बावनी इमली स्वतंत्रता की जंग में अपना विशेष महत्व रखती है। शहीद स्थल में बूढ़े इमली के पेड़ में 28 अप्रैल 1858 को रसूलपुर गांव के निवासी जोधा सिंह अटैया दरियाव सिंह को उनके इक्यावन क्रांतिकारियों के साथ फांसी पर लटका दिया गया था इन्हीं बावन शहीदों की स्मृति में इस वृक्ष को बावनी इमली कहा जाने लगा।
चार फरवरी 1858 को जोधा सिंह अटैया पर ब्रिगेडियर करथ्यू ने असफल आक्रमण किया। साहसी जोधा सिंह अटैया को सरकारी कार्यालय लूटने एवं जलाये जाने के कारण अंग्रेजों ने उन्हें डकैत घोषित कर दिया। जोधा सिंह ने 27अक्टूबर 1857 को महमूदपुर गांव में एक दरोगा व एक अंग्रेज सिपाही को घेरकरमार डाला था। सात दिसंबर 1857 को गंगापार रानीपुर पुलिस चौकी पर हमला करएक अंग्रेज परस्त को भी मार डाला। इसी क्रांतिकारी गुट ने 9 दिसम्बर को जहानाबाद में गदर काटी और छापा मारकर ढंग से तहसीलदार को बंदी बना लिया। जोधा सिंह अटैया और शिवदयाल सिंह के साथ गोरिल्ला युद्ध की शुरुआत की थी। जोधा सिंह को 28 अप्रैल 1858 को अपने इक्यावन साथियों के साथ लौट रहे थे तभी मुखबिर की सूचना पर कर्नल क्रिस्टाइल की सेना ने उन्हें सभी साथियों सहित बंदी बना लिया और सबको फांसी दे दी गयी। बर्बरता की चरम सीमा यह रही कि शवों को पेड़ से उतारा भी नहीं गया और कई दिनों तक ये शव इसी पेड़ पर झूलते रहे। चार जून की रात अपने सशस्त्र साथियों के साथ महराज सिंह बावनी इमली आये और शवों को उतारकर शिवराजपुर में इनकी अंत्येष्टि की।
खागा
फतेहपुर मुख्यालय से NH19 में पूर्व की ओर 35 किलोमीटर पर गंगा और यमुना के मध्य खागा स्थित है। 1857 की क्रांति में खागा के अमर शहीद ठाकुर दरियाव सिंह के इतिहास को भारत सरकार की पुस्तक "हूज हू ऑफ इंडियन मारटायर्स 1857  वॉल्यूम 3 के पेज 31"में लिखा है कि सन 1795 ईसवी में खागा फतेहपुर उत्तरप्रदेश में क्षत्रिय जमींदार ठाकुर मर्दन सिंह के पुत्र ठाकुर दरियाव सिंह ने पुत्र ठाकुर सुजान सिंह के नेतृत्व में खागा तहसील के कोषागार को जून 1857 में लूट लिया और बहुत से अंग्रेज अधिकारियों को मार दिया था। पांडु नदी औंग और बाँदा के तरौहां के युद्ध में उनके साथ तात्या टोपे,राना बेनीमाधव, और कर्वी के राजा माधव राव ने उनका  साथ दिया। 6 मार्च 1858 को ठाकुर दरियाव सिंह,पुत्र ठाकुर सुजान सिंह, भाई ठाकुर निर्मल सिंह,चचेरे भाई ठाकुर बख्तावर सिंह, ठाकुर रघुनाथ सिंह को फांसी दे दी गयी थी। इसीप्रकार भारत सरकार की पुस्तक"डिक्सनरी ऑफ मारटायर्स इंडियाज़ फ्रीडम स्ट्रगल(1857-1947)वॉल्यूम 2" के पेज 163 में (MUTINY RECORD FATEHPUR,MUTINY BASTA अर्थात गदर के रिकॉर्ड )में लिखा है कि ठाकुर दरियाव सिंह का जन्म 1795 में खागा फतेहपुर उत्तरप्रदेश मेंक्षत्रिय ज़मीदार ठाकुर मर्दन सिंह के के यहाँ हुआ था। पुस्तक"जंगनामा-ग़दर के फूल लेखक श्री अमृत लाल नागर " में भी ठाकुर दरियाव सिंह के बारे में लिखा है। कि ठाकुर दरियाव सिंह चहलारी ,बहराइच के ठाकुर बलभद्र सिंह के मामा थे। भारत सरकार ने फतेहपुर के मेडिकल कॉलेज का नाम "अमर शहीद जोधा सिंह अटैया ठाकुर दरियाव सिंह मेडिकल कॉलेज फतेहपुर" रखा है।
भिटौरा
पवित्र गंगा नदी के किनारे पर स्थित है। माना जाता है कि यहाँ सुप्रसिद्ध संत महर्षि भृगु लंबे समय तक पूजा का स्थान रहा है। यहाँ पर गंगा नदी प्रवाह उत्तर दिशा की ओर है। शहर मुख्यालय से उत्तर दिशा में बारह किलोमीटर दूर उत्तरवाहिनी भागीरथी के भिटौरा तट पर महर्षि भृगु मुनि ने तपस्या की थी। पौराणिक ग्रंथों के अनुसार भृगु मुनि की तपोस्थली में देवता भी परिक्रमा करने आए थे। पवित्र धाम गंगा महर्षि भृगु क्रोध में एक बार भगवान विष्णु की छाती पर लात भी मारी थी। यहाँ पर अन्य आधा दर्जन मन्दिर बने हुए हैं।
सादिन
सादिन भारत में प्रकाशित होने वाला असमीया भाषा का एक समाचार पत्र (अखबार) है।
फतेहपुर जिला
भिटौरा
स्वामी विज्ञानानंद जी ने महर्षि भृगु की तपोस्थली में भगवान शंकर की विशाल मूर्ति स्थापित कराई है और नया पक्का घाट भी तैयार कराया है। भगवान शंकर की मूर्ति पर ॐ नमः शिवाय का बारह वर्षों से अनवरत पाठ चल रहा है। उत्तर वाहिनी गंगा पूरे भारत में मात्र तीन जगह है जिसमे हरिद्वार, काशी व भृगु धाम भिटौरा है।
असम बानी
असम बानी भारत में प्रकाशित होने वाला असमीया भाषा का एक समाचार पत्र (अखबार) है।
फतेहपुर जिला
हथगाम
यह महान स्वतंत्रता सेनानी गणेश शंकर विद्यार्थी ऐवम उर्दू के शायर इकबाल वर्मा का जन्म स्थान है। इस् स्थान पर राजा जयचंद की हथशाला थी। इसे सिखों के पाँचवे गुरु अर्जुन देव जी की तपोस्थली होने का गौरव प्राप्त है।
रेन्ह
यह महाभारत कालीन गाँव है और यमुना नदी के किनारे पर बसा हुआ है। दो दशकों पहले एक बहुत पुरानी भगवान विष्णु की कीमती मिश्र धातु की मूर्ति को इस इस गांव में पाया गया था। अब ये मूर्ति कीर्तिखेडा गांव में एक मंदिर में स्थित है और ये गांव बिन्दकी-ललौली सड़क पर है। कहा जाता है कि यहां पर कृष्ण के बड़े भाई बलराम की ससुराल है।
शिवराजपुर
यह गांव बिन्दकी के निकट गंगा नदी के किनारे पर स्थित है। इस गांव में भगवान कृष्ण का एक बहुत पुराना मंदिर है। जो मीरा बाई का मंदिर के रूप में जाना जाता है। कहा जाता है कि ये भगवान कृष्ण की मूर्ति को मीरा बाई, जो की भगवान कृष्ण की एक प्रख्यात भक्त और मेवाड़ के शाही परिवार के एक सदस्य थीं, के द्वारा स्थापित किया गया था।
तेन्दुली
यह गांव चौड्गरा-बिन्दकी सडक पर है। ऐसा मानना है कि यहाँ सांप के शिकार/कुत्ता काटे बीमरो का ईलाज बाबा झामदास के मन्दिर में होता है।
खजुहा
पुराने समय में खजुहा को खजुआ गढ के नाम से जाना जाता था। इस स्थान का मुगल काल में बहुत ही महत्त्व था। औरन्गजेब के समय पर यह इलाहाबाद मण्डल की मुख्य छावनी थी। खजुहा को भगवान शिव की नगरी के तौर पर भी जाना जाता है। खजुहा मुगल रोड पर स्थित है। यह स्थान काफी प्राचीन है। इसका वर्णन प्राचीन हिन्दू धर्मग्रन्थ ब्रह्मा पुराण में भी हुआ है, जो कि 5000 वर्ष पुराना था। 5 जनवरी 1659 ई. में मुगल शासक औरगंजेब का अपने भाई शाहशुजा के साथ भीषण युद्ध हुआ था। औरंगजेब ने शाहशुजा को इस जगह के समीप ही मारा था। अपनी जीत की खुशी में उन्होंने यहां एक विशाल और खूबसूरत उद्यान और सराय का निर्माण करवाया था। इस उद्यान को बादशाही बाग के नाम से जाना जाता है। इसके अतिरिक्त इस सराय में 130 कमरें है। आज की स्थिति में यह अत्यन्त जीर्ण-शीर्ण अवस्था में है।
इस छोटे से शहर में 118 अद्भुत शिव मंदिर हैं। खजुहा कस्बा ऐतिहासिक घटनाओं और स्थानों को समेटे हुए हैं। कस्बे के मुगल रोड में विशालकाय फाटक और सरांय स्थित है। जो कस्बे की पहचान बना हुआ है। वहीं कस्बे के स्वर्णिम अतीत के वैभव की दास्तां बयां कर रहा है। मुगल रोड के उत्तर में रामजानकी मंदिर, तीन विशालकाय तालाब, बनारस की नगरी के समान प्रत्येक गली और कुँए अपनी भव्यता की कहानी कह रही है। यहाँ दशहरा मेले में होने वाली रामलीला के आयोजन में रावण पूजा भी अलौकिक और अनोखी मानी जाती है। यहां की रामलीला को देखने के लिए प्रदेश के कोने-कोने से श्रृद्धालु एकत्रित होते हैं। खजुहा कस्बे की रामलीला जिले में ही नहीं पूरे प्रदेश में ख्याति प्राप्त है। यहां पर दशहरा मेले पर अन्य स्थानों की तरह रावण को जलाया नहीं जाता, बल्कि रावण को पूजनीय मानकर हजारों दीपों की रोशनी के साथ पूजा अर्चना की जाती है। कस्बे के महिलाएं और बच्चे भी इस सामूहिक आरती और पूजन कार्य में हिस्सा लेते हैं। इस अजीब उत्सव को देखने के लिए दूरदराज से लोगों जमावड़ा लगता है। वहीं रावण के साथ अन्य पुतलों को नगर के मुख्य मार्गों में भ्रमण कराया जाता है। इस ऐतिहासिक मेले का शुभारम्भ भादो मास के शुक्ल पक्ष की तृतीया (तीजा) के दिन तालाब से लाई गई मिट्टी एवं कांस से कुंभ निर्माण कर गणेश की प्रतिमा निर्माण कर दशहरा के दिन पूजा अर्चना की जाती है। खजुहा मेले में निर्मित होने वाले सभी स्वरूप नरई, पुआल आदि समान से बनाए जाते हैं। इन स्वरूपों के चेहरों की रंगाई का कार्य खजुहा के कुशल पेंटरों द्वारा किया जाता है। जबकि रावण का शीश तांबे से बनाया जाता है। दशमी के दिन से गणेश पूजन से शुरू होने वाली रामलीला परेवा द्वितीया के दिन राम रावण युद्ध के बाद इस ऐतिहासिक रामलीला की समाप्त हो जाती है।
खजुहा की रामलीला का विशेष महत्व है। जहाँ रावण को जलाने के स्थान पर इस की पूजा की जाने की परंपरा है। तांबे के शीश वाले रावण के पुतले को हजारों दीपों की रोशनी प्रज्वलित करके सजाया जाता है। इसके बाद ठाकुर जी के पुजारी द्वारा श्रीराम के पहले रावण की पूजा की जाती है। जहां मेघनाथ का 25 फिट ऊंचा लकड़ी के पुतले की सवारी कस्बे के मुख्य मार्गों में निकाली जाती है। वहीं 40 फुट लंबा कुंभकरण व अन्य के पुतले तैयार किए जाते हैं।
हजारी लाल का फाटक
1857 से शुरू हुई आजादी की जंग के अंतिम मुकाम 1942 में अंग्रेजों भारत छोड़ो आंदोलन का केन्द्र बिन्दु शहर के चौक स्थित हजारी लाल का फाटक था। बलिया के कर्नल भगवान सिंह ने जिले के आठ सौ से अधिक देशभक्तों की फौज की कमान संभाली थी। झंडा गीत के रचयिता श्याम लाल गुप्त पार्षद ने आजादी की इस चिंगारी को तेज करने का प्रयास किया। शिवराजपुर का जंगल क्रांतिकारियों की शरण स्थली था। बताते हैं कि यहीं पर गुप्त रणनीति तय होती थी और फिर अंग्रेजों के छक्के छुड़ाने के लिये क्रांतिकारियों के दल निकल पड़ते थे।
9 अगस्त 1942 को भारत छोड़ो आंदोलन की शुरुआत हुई थी। प्रथम स्वतंत्रता संग्राम में जिले की महती भूमिका होने पर 1942 की लड़ाई में पूर्वाचल के जनपदों सहित बांदा व हमीरपुर के क्रांतिकारियों ने जिले को ही रणभूमि के रूप में स्वीकारा तभी तो बलिया के कर्नल भगवान सिंह, चीतू जैसे क्रांतिकारी यहां के देशभक्तों का साथ देकर अंग्रेजों के खिलाफ लड़ाई को तेज किया। जिले के क्रांतिकारी गुरुप्रसाद, बंशगोपाल, शिवदयाल उपाध्याय, दादा दीप नारायण, शिवराज बली, देवीदयाल, रघुनंदन , यदुनंदन प्रसाद, वासुदेव ,भारत छोड़ो आंदोलन का नेतृत्व कर जिले में एक माहौल पैदा कर दिया तभी तो एक-एक करके लगभग आठ सौ से अधिक की फौज क्रांतिकारियों के साथ अंग्रेजों की सत्ता को हिला दिया। चौक स्थित हजारीलाल का फाटक क्रांतिकारियों के लिये गुप्तगू का मुख्य केन्द्र था। बताते हैं कि यहीं पर कानपुर व पूर्वाचल के क्रांतिकारी नेता आकर अंग्रेजों को देश से भगाने के लिये क्या करना है इसकी रणनीति बताते थे।
अंग्रेजी शासकों को हजारी लाल फाटक की जानकारी हो गयी थी। कई बार यहां छापा मारकर क्रांतिकारियों को दबोचने के प्रयास किये गये। आखिर क्रांतिकारियों को गुप्त स्थान खोजना ही पड़ा। शिवराजपुर के जंगल में क्रांतिकारियों का मजमा लगता था। बताते हैं कि अस्सी हेक्टेयर से अधिक क्षेत्र में विस्तारित जंगल को ही क्रांतिकारियों ने अपना ठिकाना बनाया। भारत छोड़ो आंदोलन की शुरुआत गोपालगंज के फसिहाबाद स्थल से की गयी। इसके अलावा खागा जीटी रोड को भी केन्द्र बिन्दु बनाया गया। जहानाबाद, हथगाम, खागा सहित दो दर्जन से अधिक स्थानों पर क्रांतिकारियों ने धरना-प्रदर्शन कर अंग्रेजों को भारत छोड़ने के लिये ललकारा। इस दरम्यान लगभग चार सौ लोगों को गिरफ्तार कर जेल भेज दिया गया। नेतृत्व करने वाले आधे से अधिक नेता जब जेल चले गये तो अंगनू, बद्री जैसे क्रांतिकारियों ने मोर्चा संभाला।
गेटवे ऑफ़ एर्थ
जिले का एकमात्र स्वच्छ एवं सुंदर सुप्रसिद्ध पार्क।इस पार्क में दूर दूर से लोग घूमने आते हैं।इसकी सही लोकेशन गूगल मैप से प्राप्त कर सकते हैं।यह जयराम नगर में स्थित है तथा लगभग स्टेशन से दूरी १ किलोमीटर है।
भारतीय रेल
भारतीय रेल की हावड़ा अमृतसर मुख्य मार्ग पर फतेहपुर का पडाव स्थल है। यहाँ पर नई दिल्ली, जम्मू, हावड़ा, जोधपुर, फ़र्रुख़ाबाद, कानपुर, इलाहाबाद और वाराणसी आदि के लिये मेल गाड़ियां मिलती हैं। यहाँ से मिलने वाली कुछ गाड़ियां नीचे दी गयी हैं:
कानपुर की ओर जाने वाली गाड़ियाँ
इलाहाबाद की ओर जाने वाली गाडियाँ :
सड़क मार्ग
फतेहपुर जिला भली प्रकार से सड़क मार्ग से अन्य शहरो से जुडा हुआ है। ग्रान्ट ट्रक रोड पर स्थित फतेहपुर जिला लगभग सभी शहरो से सीधे सम्पर्क में है। उत्तर प्रदेश राज्य सड़क परिवहन निगम का बस ठहराव स्थल भी यहाँ है। यहाँ से नियमित तौर पर दिल्ली, कानपुर, लखनऊ, इलाहाबाद, वाराणसी,बाँदा, चित्रकूट, झाँसी, तथा बरेली आदि शहरो के लिये बस सेवायें उपलब्ध हैं।
मूंग दाल
मूँग साबुत हो या धुली, पोषक तत्वों से भरपूर होती है। अंकुरित होने के बाद तो इसमें पाए जाने वाले पोषक तत्वों केल्शियम, आयरन, प्रोटीन, कार्बोहाइड्रेट और विटामिन्स की मात्रा दोगुनी हो जाती है। मूँग शक्तिवर्द्धक होती है। ज्वर और कब्ज के रोगियों के लिए इसका सेवन करना लाभदायक होता है।
यह भी उड़द दाल की तरह तीन प्रकार की होती है: इनके अलावा एक और किस्म भी होती है
अदिवि शेष
अदिवि शेष (जन्म; 17 दिसंबर 1985) एक भारतीय अभिनेता, निर्देशक और पटकथा लेखक है जो मुख्यतः तेलुगु फिल्मों में दिखाई देते है।
मुंशी मुहम्मद महरुल्लाह
मुंशी मुहम्मद मेहरुल्लाह (जन्म: 26 दिसंबर 1861 - 7 मई 1907) ब्रिटिश भारत में एक बंगाली इस्लामिक उपदेशक, तुलनात्मक धर्मशास्त्री और व्यवसायी थे।  यह स्पष्ट नहीं है कि महरुल्लाह ने कितनी औपचारिक शिक्षा प्राप्त की थी, लेकिन उनकी प्रत्येक पुस्तक इतनी विद्वतापूर्ण और अच्छी तरह से लिखी गई है कि यह केवल विद्वान पाठक को ही प्रभावित करती। अपनी तेज बुद्धि और विलक्षणता के साथ, उन्होंने तत्कालीन उच्च शिक्षित और सरकार द्वारा प्रायोजित ईसाई पादरियों के प्रचार को बाधित कर दिया। उन्होंने इस्लाम सहित विभिन्न धर्मों पर किताबें लिखी हैं।
परिचय
मेहरुल्लाह का जन्म 1861 में जेस्सोर के चटियंटला गांव में हुआ था। वह जेस्सोर शहर में छोटी-छोटी सिलाई करके अपना जीवन यापन करता था। उस समय, ईसाई पादरी इस्लाम विरोधी प्रचार और इस्लाम के अपमान में सक्रिय थे। मुंशी जमीर उद्दीन के नाम से एक मुस्लिम था वो पादरी के अनुनय पर ईसाई धर्म में परिवर्तित हो गया और इलाहाबाद के डिविनिटी कॉलेज से स्नातक होने के बाद रेवरेंड जॉन ज़मीर उद्दीन नाम रख लिया। पादरी जमीर उद्दीन ने इस्लाम और कुरआन के खिलाफ लिखना शुरू किया। फिर मुंशी महरुल्लाह से बहस में हार गए और फिर से इस्लाम कबूल कर लिया। बंगाल विभाजन आंदोलन के दौरान वे तटस्थ रहे। 1907 में 47 वर्ष की आयु में उनका निधन हो गया। अंग्रेज सभा में भारत के लोगों से कहा करते थे, तुम्हारे देश के लोग मोटे, लम्बे, छोटे, बड़े, काले, गंदे क्यों हैं? और हमारे देश में सब कुछ सफेद है। अंग्रेज़ों के शब्दों में उन्होंने कहा: "सूअर का बच्चा एक रंग का- टट्टू (घोड़े) का बच्चा अलग अलग तरह का होता है"।
पुस्तकें
मुंशी मेहरुल्लाह ने अपने मिशन के समर्थन में जो पुस्तकें लिखी वे हैं:
1909 में उनकी मृत्यु के बाद, तत्कालीन सरकार ने उनकी विधवा गंजना और हिंदू धर्म रहस्य पुस्तकों को जब्त कर लिया।
वर्तमान में, मुंशी महरुल्लाह रचनाबोली को सुहृद प्रकाशन (45, बंगलाबाजार, ढाका) द्वारा दो खंडों में प्रकाशित किया गया है। साथ ही उनकी रचनाएं मुंशी मेहर उल्लाह रिसर्च एकेडमी से प्रकाशित हुयीं।
मृत्यु और मूल्यांकन
7 मई 1907 को उनकी मृत्यु हो गई। व्यापक इस्लामी प्रचार किया। हनफी और अन्य मज़हबों के बीच संघर्षों को सुलझाने में सक्रिय रहे। इसके अलावा, वह पादरियों के प्रचार को रोकने के लिए मैदान में उतरे। प्रोफेसर अब्दुल है ने टिप्पणी की, "मेहेरुल्लाह बंगाल के मुसलमानों के राम मोहन साबित हुए - राम मोहन ने उन्नीसवीं शताब्दी की शुरुआत में हिंदुओं को ईसाई धर्म में परिवर्तित होने से बचाया और मेहरुल्लाह ने मुसलमानों को उन्नीसवीं सदी के अंत में ईसाई धर्म में धर्मांतरण किया जा रहा है।"
उन्होंने प्रसिद्धि के लिए प्रयास नहीं किया, उन्होंने मिशनरियों द्वारा अंधे की जा रही भूखी, तबाह आबादी में सच्चाई फैलाने का काम किया। उनके सम्मान में जेस्सोर में ईएम स्कूल का नाम बदलकर मुंशी मेहरुल्ला अकादमी कर दिया गया। मेहरुल्लानगर, जेसोर में एक रेलवे स्टेशन का नाम उनके नाम पर रखा गया था। बांग्लादेश ने 1995 में उनके सम्मान में अंकित मूल्य 2 टका का एक डाक टिकट प्रकाशित किया।
संदर्भ
<references group="" responsive="1">
विश्व शतरंज चैंपियन
यह पूरी दुनियाँ के शतरंज खिलाड़ियों की वरीयता सूची को दर्शाती है।
तयम्मुम
तयम्मुम (इंग्लिश: Tayammum) इस्लाम में वुज़ू और ग़ुस्ल के लिए पानी उपलब्ध ना हो तो पाकी (पवित्रता) की नियत से मिट्टी को चेहरा और हाथ पर विशेष ढंग से जरा सा मलने (मसह) करने को ” तयम्मुम कहते हैं। त्वचा पर पानी लगने से किसी रोग में परेशानी हो तो वो आस्थावान मुसलमान भी वुज़ू और ग़ुस्ल के लिए तयमुम करते हैं।
तयम्मुम कब? और कैसे? क़ुरआन में:
"ऐ ईमान वालो! जब तुम नमाज़ के लिए उठो तो अपने चहरों को और हाथों को कुहनियों तक धो लिया करो और अपने सिरों पर हाथ फेर लो और अपने पैरों को भी टखनों तक धो लो। और यदि नापाक हो तो अच्छी तरह पाक हो जाओ। परन्तु यदि बीमार हो या सफ़र में हो या तुममें से कोई शौच करके आया हो या तुमने स्त्रियों को हाथ लगया हो, फिर पानी न मिले तो पाक मिट्टी से काम लो। उसपर हाथ मारकर अपने मुँह और हाथों पर फेर लो। अल्लाह तुम्हें किसी तंगी में नहीं डालना चाहता। अपितु वह चाहता हैं कि तुम्हें पवित्र करे और अपनी नेमत तुमपर पूरी कर दे, ताकि तुम कृतज्ञ बनो (क़ुरआन 5:6)"
तयम्मुम का तरीक़ा हदीस में:
" बल्कि आपको इस तरह करना ही काफ़ी था और फिर रसूल करीम सल्ल. ने अपने दोनों हाथ ज़मीन पर मारे और उन्हें झाड़कर अपनी हथेली के साथ अपने बाएं पर फेरा, या बाएं को हथेली पर फेरा और फिर दोनों हाथ अपने चेहरे पर फेरे (सही बुख़ारी हदीस नंबर 347)
जाकिन्तो बेनावेन्ते
जाकिन्तो बेनावेन्ते (1866-1954) स्पेनिश नाटककार थे। 1922 ई० में साहित्य में नोबेल पुरस्कार विजेता।
जीवन-परिचय
जाकिन्तो बेनावेन्ते का जन्म 12 अगस्त, 1866 को स्पेन की राजधानी मेड्रिड में हुआ था। उनके पिता एक प्रसिद्ध चिकित्सक थे। आरंभ में बेनावेन्ते ने कानून को अपना पेशा बनाना चाहा था और उसका कुछ अध्ययन भी किया था, किंतु बाद में लेखन और रंगमंच की ओर मुड़ गये। उनको आरंभ से ही नाटक और सर्कस के प्रबंध का कुछ ज्ञान था और वह अभिनय करने वालों और दर्शकों की आवश्यकताओं को समझते थे। 1913 में बेनावेन्ते स्पेनिश एकेडमी के सदस्य चुने गये। उन्होंने खूब देशाटन किया और जहाँ-जहाँ गये वहाँ-वहाँ अपने नाटकों को अभिनीत होते देखा। विशेषकर रूस, इंग्लैंड, दक्षिण अमेरिका और संयुक्त राष्ट्र अमेरिका की उन्होंने सफल यात्रा की।
रचनात्मक परिचय
बेनावेन्ते को स्पेन का महान् नाटककार माना गया है। उन्होंने नाटक को यथार्थवाद की ओर लौटाया। उन्होंने नाटक में व्याख्यात्मक पद्य के स्थान पर गद्य और कॉमेडी के स्थान पर सनसनीपूर्ण घटनाओं को स्थान दिया। उनके नाटक मस्तिष्क को विचार करने के लिए विवश कर देते हैं। बेनावेन्ते के पात्र प्रायः क्षणस्थायी होते हैं और वह लेखकीय उद्देश्य की पूर्ति करने के बाद सहसा लुप्त हो जाते हैं। उन्होंने अपने नाटकों में विभिन्न स्थानों का समावेश किया है और अंतर्दृष्टि का यथेष्ट परिचय दिया है। अपनी रचनाओं में उन्होंने अपने उस आदर्शवाद को बुना है, जो दुर्बल मनुष्यता और परकीय निजस्व के अंतर को प्रकट करता है। इस आदर्श का सर्वापेक्षा गहन संबंध प्रेम से है।
522
522 ग्रेगोरी कैलंडर का एक साधारण वर्ष है।
सरसौल गाँव, कोइल (अलीगढ़)
सरसौल कोइल, अलीगढ़, उत्तर प्रदेश स्थित एक गाँव है।
कुवैत महिला क्रिकेट टीम
कुवैत महिला राष्ट्रीय क्रिकेट टीम अंतरराष्ट्रीय महिला क्रिकेट में कुवैत के देश का प्रतिनिधित्व करती है। टीम का आयोजन क्रिकेट कुवैत द्वारा किया जाता है, जो 1998 से अंतर्राष्ट्रीय क्रिकेट परिषद (आईसीसी) का सदस्य रहा है।
कुवैत ने मलेशिया में 2009 एसीसी महिला ट्वेंटी 20 चैम्पियनशिप में अंतरराष्ट्रीय स्तर पर अपनी शुरुआत की। टीम ग्रुप चरण में अपने किसी भी मैच को जीतने में विफल रही, और ग्यारहवें स्थान के प्ले-ऑफ में कतर से भी हार गई, इस प्रकार वह बारहवें और अंतिम कुल मिलाकर। कुवैत को टूर्नामेंट के 2011 संस्करण में अधिक सफलता मिली, हालांकि, अपने समूह में पांच टीमों में से चौथे को रखने और फिर सातवें स्थान के प्ले-ऑफ में भूटान को हराने के लिए। 2013 की एसीसी महिला चैम्पियनशिप में, जहाँ मैच 25 ओवरों में खेले गए, कुवैत ने सिंगापुर के खिलाफ केवल एक गेम जीता, और ग्यारह प्रतिभागियों में से अंतिम स्थान पर रहा। एशियन क्रिकेट काउंसिल (एसीसी) टूर्नामेंट के बाहर, टीम ने 2014 में गल्फ क्रिकेट काउंसिल (जीसीसी) महिला ट्वेंटी 20 चैम्पियनशिप के उद्घाटन संस्करण में भी भाग लिया। वे संयुक्त अरब अमीरात से हार गए, और शेड्यूलिंग संघर्ष के कारण अगले वर्ष के टूर्नामेंट के लिए वापस नहीं आए।
अप्रैल 2018 में, आईसीसी ने अपने सभी सदस्यों को महिला ट्वेंटी 20 अंतर्राष्ट्रीय (मटी20ई) का दर्जा दिया। इसलिए, 1 जुलाई 2018 के बाद कुवैत की महिलाओं और एक अन्य अंतरराष्ट्रीय टीम के बीच खेले जाने वाले सभी ट्वेंटी 20 मैच पूर्ण डब्ल्यूटी20ई होंगे। कुवैत ने 18 फरवरी 2019 को बैंकॉक में 2019 आईसीसी महिला क्वालीफायर एशिया में मलेशिया के खिलाफ अपने ट्वेंटी-20 अंतर्राष्ट्रीय कैरियर की शुरुआत की।
523
523 ग्रेगोरी कैलंडर का एक साधारण वर्ष है।
दैनिक जुगशंख
दैनिक जुगशंख भारत में प्रकाशित होने वाला बांग्ला भाषा का एक समाचार पत्र (अखबार) है।
मूंग छिलका
मूँग साबुत हो या धुली, पोषक तत्वों से भरपूर होती है। अंकुरित होने के बाद तो इसमें पाए जाने वाले पोषक तत्वों केल्शियम, आयरन, प्रोटीन, कार्बोहाइड्रेट और विटामिन्स की मात्रा दोगुनी हो जाती है। मूँग शक्तिवर्द्धक होती है। ज्वर और कब्ज के रोगियों के लिए इसका सेवन करना लाभदायक होता है।
सारा आकाश
सारा आकाश  एक भारतीय टेलीविजन श्रृंखला है जो 7 अगस्त 2003 से 29 जुलाई 2005 तक प्रत्येक गुरुवार को रात 9 बजे एक घंटे के लिए स्टार प्लस पर प्रसारित होती थी। इसमें साईं देवधर, शक्ति आनंद, सोनल सहगल, किरण कुमार, परमीत सेठी, मानव गोहिल, और मनीष गोयल ने अभिनय किया। काल्पनिक शो में भारतीय वायु सेना के अधिकारियों के व्यक्तिगत और व्यावसायिक जीवन को दर्शाया गया था और इसका निर्माण मिडिटेक द्वारा किया गया था।'
नए शो काव्यांजलि के लॉन्च के कारण इसे आधे घंटे के टाइम स्लॉट मिला. (रात 9 बजे से 9:30 बजे तक) में बदल दिया गया था। 27 जनवरी 2005 से 31 मार्च 2005 तक यह प्रत्येक गुरुवार को रात 9 बजे प्रसारित होता था
बाद में मिली शो के लॉन्च के कारण इसे शुक्रवार को स्थानांतरित कर दिया गया, रात 10:30 बजे। 8 अप्रैल 2005 से 29 जुलाई 2005 तक यह प्रत्येक शुक्रवार को रात्रि 10:30 बजे प्रसारित होता था
सलैमपुर गाँव, कोइल (अलीगढ़)
सलैमपुर कोइल, अलीगढ़, उत्तर प्रदेश स्थित एक गाँव है।
ओमान महिला क्रिकेट टीम
ओमान महिला राष्ट्रीय क्रिकेट टीम अंतरराष्ट्रीय महिला क्रिकेट में ओमान देश का प्रतिनिधित्व करती है। टीम का आयोजन ओमान क्रिकेट द्वारा किया जाता है, जो 2000 से अंतर्राष्ट्रीय क्रिकेट परिषद (आईसीसी) का सदस्य रहा है।
ओमान ने अंतरराष्ट्रीय स्तर पर मलेशिया में 2009 एसीसी महिला ट्वेंटी 20 चैम्पियनशिप में अपनी शुरुआत की। टीम ने ग्रुप चरण में कुवैत के खिलाफ केवल एक मैच जीता और नौवें स्थान के प्ले-ऑफ में भूटान से हारने के बाद अंततः दसवें स्थान पर रही। टूर्नामेंट के 2011 संस्करण में, कुवैत द्वारा आयोजित, ओमान एक गेम जीतने में विफल रहा, कुल मिलाकर। दिसंबर 2014 में, ओमान ने गल्फ क्रिकेट परिषद (जीसीसी) महिला ट्वेंटी 20 चैम्पियनशिप के उद्घाटन संस्करण की मेजबानी की, जो कुवैत, कतर और संयुक्त अरब अमीरात द्वारा भी लड़ी गई थी। टीम ने कुवैत से आगे, टूर्नामेंट में तीसरे स्थान पर रखा, और अगले वर्ष के टूर्नामेंट में उसी स्थिति में समाप्त हुआ, जो कतर में आयोजित किया गया था।
अप्रैल 2018 में, आईसीसी ने अपने सभी सदस्यों को महिला ट्वेंटी 20 अंतर्राष्ट्रीय (मटी20ई) का दर्जा दिया। इसलिए, 1 जुलाई 2018 के बाद ओमान महिलाओं और एक अन्य अंतर्राष्ट्रीय पक्ष के बीच खेले जाने वाले सभी ट्वेंटी 20 मैच पूर्ण डब्ल्यूटी20ई होंगे। ओमान ने जनवरी 2020 में कतर और कुवैत के खिलाफ त्रिकोणीय श्रृंखला के दौरान डब्ल्यूटी20ई के साथ अपना पहला मैच खेला, जो दोहा में आयोजित किया गया था।
524
524 ग्रेगोरी कैलंडर का एक अधिवर्ष है।
दैनिक सामयिक प्रसंग
दैनिक सामयिक प्रसंग भारत में प्रकाशित होने वाला बांग्ला भाषा का एक समाचार पत्र (अखबार) है। असम के सिलचर शहर से इस दैनिक अखबार निकालने है।
525
525 ग्रेगोरी कैलंडर का एक साधारण वर्ष है।
दुधवा बाघ अभयारण्य
दुधवा बाघ अभ्यारण्य (Dudhwa Tiger Reserve) भारत के उत्तर प्रदेश राज्य के लखीमपुर खीरी और बहराइच ज़िलों में 1284.3 km2 क्षेत्रफल पर विस्तारित एक संरक्षित क्षेत्र है। इसमें किशनपुर वन्य अभ्यारण्य, दुधवा राष्ट्रीय उद्यान और कतर्नियाघाट वन्य अभ्यारण्य सम्मिलित हैं। इसकी पूर्वोत्तरी सीमा नेपाल से लगती है। यह एक जलोढ़ मैदान पर फैला हुआ है जिसे दक्षिणपूर्वी दिशा में बहने वाले कई नदी-झरने सींचते हैं। इस अभ्यारण्य का अधिकांश भाग तराई क्षेत्र में है और भूमि की ऊँचाई 110 से 185 मीटर के बीच है।
लेइसांग
लेइसांग (Leisang) भारत के मणिपुर के कंगपोकपी ज़िले का एक गाँव है। यह एक दुर्गम पहाड़ी स्थान पर है, जहाँ अभी सड़क नही पहुँची है और निकटतम सड़क लगभग 3 किमी दूर है। अप्रैल 27, 2018 में यह भारत का विद्युतिकरण करवाने वाला अंतिम गाँव बना।
दैनिक सोनार कछार
दैनिक सोनार कछार भारत में प्रकाशित होने वाला बांग्ला भाषा का एक समाचार पत्र (अखबार) है।
526
526 ग्रेगोरी कैलंडर का एक साधारण वर्ष है।
कालापहाड़, मणिपुर
कालापहाड़ (Kalapahar) भारत के मणिपुर के कंगपोकपी ज़िले का एक गाँव है।
निवासी
यहाँ के अधिकांश निवासी भारतीय गोरखा हैं, जो धार्मिक रूप से हिन्दू हैं और दो शताब्दियों से यहाँ निवास करते आए हैं।
तीन गाँव
सन् 2011 की भारत जनगणना में इस गाँव के तीन भाग बताए गए हैं:
आवागमन
राष्ट्रीय राजमार्ग 2 यहाँ से गुज़रता है।
चौखुटिया तहसील
चौखुटिया तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के मध्य भाग में स्थित इस तहसील के मुख्यालय चौखुटिया नगर में स्थित हैं। इसके पूर्व में सोमेश्वर तथा बागेश्वर जनपद की गरुड़ तहसील, पश्चिम में भिक्यासैंण तहसील, उत्तर में चमोली जनपद की थराली तहसील, तथा दक्षिण में द्वाराहाट है।
जनसांख्यिकी
तहसील के अधिकार क्षेत्र में कुल १६४ गाँव आते हैं, और २०११ की जनगणना के अनुसार इसकी जनसंख्या ४६,०५१ है।
सहारनपुर गाँव, कोइल (अलीगढ़)
सहारनपुर कोइल, अलीगढ़, उत्तर प्रदेश स्थित एक गाँव है।
खोकोन
खोकोन (Khokon) भारत के मणिपुर के कंगपोकपी ज़िले का एक गाँव है।
सुल्तानगंज
सुल्तानगंज (अंग्रेजी: Sultanganj) भारत के बिहार राज्य के भागलपुर जिला में स्थित एक ऐतिहासिक स्थल है। यह गंगानदी के तट पर बसा हुआ है। यहाँ बाबा अजगबीनाथ का विश्वप्रसिद्ध प्राचीन मन्दिर है। उत्तरवाहिनी गंगा होने के कारण सावन के महीने में लाखों काँवरिये देश के विभिन्न भागों से गंगाजल लेने के लिए यहाँ आते हैं। यह गंगाजल झारखंड राज्य के देवघर स्थित बाबा बैद्यनाथ को चढाते हैं। बाबा बैद्यनाथ धाम भगवान शिव के बारह ज्योतिर्लिंगों में एक माना जाता है। सुल्तानगन्ज हिन्दू तीर्थ के अलावा बौद्ध पुरावशेषों के लिये भी विख्यात है। सन १८५३ ई० में रेलवे स्टेशन के अतिथि कक्ष के निर्माण के दौरान यहाँ से मिली बुद्ध की लगभग ३ टन वजनी ताम्र प्रतिमा आज बर्मिन्घम म्यूजियम में रखी है।
धार्मिक महत्व
सुल्तानगंज एक प्राचीन बौद्ध धर्म का केन्द्र है जहाँ कई बौद्ध विहारों के अलावा एक स्तूप के अवशेष भी प्राप्त हुए हैं। सुल्तानगंज में बाबा अजगबीनाथ का विश्वप्रसिद्ध और प्राचीन मन्दिर है। सुल्तानगंज से एक विशाल गुप्तकालीन कला की बौद्ध प्रतिमा मिली है, जो वर्तमान में बर्मिघम (इंग्लैण्ड) के संग्रहालय में सुरक्षित है। यह बुद्ध प्रतिमा दो टन से भी अधिक भारी तथा दो मीटर ऊँची है। इस प्रतिमा में महात्मा बुद्ध के शीश पर कुंचित केश तो हैं परन्तु उसके चारों ओर प्रभामण्डल नहीं है।
यह ताम्र प्रतिमा नालंदा शैली की प्रतीत होती है जबकि सुप्रसिद्ध इतिहासकार राखाल दास बनर्जी ने इसे पाटलिपुत्र शैली में निर्मित्त माना है।
प्रमुख दर्शनीय स्थल
सुल्तानगंज में उत्तर वाहिनी गंगा (उत्तर दिशा में बहने वाली गंगा) के साथ एक बहुश्रुत किंवदन्ती भी प्रसिद्ध है। कहते हैं जब भगीरथ के प्रयास से गंगा का स्वर्ग से पृथ्वी पर अवतरण हुआ तो उनके वेग को रोकने के लिये साक्षात भगवान शिव अपनी जटायें खोलकर उनके प्रवाह-मार्ग में आकर उपस्थित हो गये। शिवजी के इस चमत्कार से गंगा गायब हो गयीं। बाद में देवताओं की प्रार्थना पर शिव ने उन्हें अपनी जाँघ के नीचे बहने का मार्ग दे दिया। इस कारण से पूरे भारत में केवल यहाँ ही गंगा उत्तर दिशा में बहती है। कहीं और ऐसा नहीं है। चूंकि शिव स्वयं आपरूप से यहाँ पर प्रकट हुए थे अत: श्रद्धालु लोगों ने यहाँ पर स्वायम्भुव शिव का मन्दिर स्थापित किया और उसे नाम दिया अजगवीनाथ मन्दिर। अर्थात एक ऐसे देवता का मन्दिर जिसने साक्षात उपस्थित होकर यहाँ वह चमत्कार कर दिखाया जो किसी सामान्य व्यक्ति से सम्भव न था। जो भी लोग यहाँ सावन के महीने में काँवर के लिये गंगाजल लेने आते हैं वे इस मन्दिर में आकर भगवान शिव की पूजा अर्चना और जलाभिषेक करना कदापि नहीं भूलते। इस दृष्टि से यह मन्दिर यहाँ का अति महत्वपूर्ण दर्शनीय स्थल है।
यातायात के साधन
सुल्तानगंज पूरे वर्ष भर भागलपुर, पटना और मुँगेर जिले से सड़क मार्ग द्वारा जुड़ा रहता है। पूर्व रेलवे की लूप लाइन से होकर यात्री किओल और कोलकाता भी सुगमता पूर्वक आ-जा सकते हैं। अब तो एक नई रेलवे लाइन देवघर के लिये भी प्रारम्भ हो गयी है।
527
527 ग्रेगोरी कैलंडर का एक साधारण वर्ष है।
वेस्ट एंड पार्क इंटरनेशनल क्रिकेट स्टेडियम
वेस्ट एंड पार्क इंटरनेशनल क्रिकेट स्टेडियम या अल अरबी स्टेडियम या एशियन टाउन क्रिकेट स्टेडियम दोहा, कतर में एक क्रिकेट ग्राउंड है।
जून 2013 में, इसके आधार पर ग्रैंड मॉल हाइपरमार्केट को खोलने के साथ क्रिकेट के लिए मैदान बनाया गया था। स्टेडियम में 13,000 सीट हो सकती हैं।
शरत
शरत एक भारतीय पुल्लिंग नाम है। इसका उल्लेख हो सकता है:
क़तर महिला क्रिकेट टीम
कतर महिला राष्ट्रीय क्रिकेट टीम अंतरराष्ट्रीय महिला क्रिकेट में कतर देश का प्रतिनिधित्व करती है। टीम कतर क्रिकेट एसोसिएशन द्वारा आयोजित की जाती है, जो 1999 से अंतर्राष्ट्रीय क्रिकेट परिषद (आईसीसी) का सदस्य रहा है।
कतर ने मलेशिया में 2009 एसीसी महिला ट्वेंटी 20 चैम्पियनशिप में अंतरराष्ट्रीय स्तर पर अपनी शुरुआत की। टीम ने ग्रुप चरण में केवल एक मैच जीता, ईरान के खिलाफ, और ग्यारहवें स्थान के प्ले-ऑफ में कुवैत को हराकर अंततः ग्यारहवें स्थान पर रही। कतर ने टूर्नामेंट के 2011 संस्करण में भाग नहीं लिया, बावजूद इसके कि कुवैत ने इसकी मेजबानी की, लेकिन 2013 के टूर्नामेंट के लिए थाईलैंड लौट आया। सातवें स्थान के प्ले ऑफ में कतर को आसानी से हरा दिया गया था, हालांकि मलेशिया को 36 रन से हार का सामना करना पड़ा। दिसंबर 2014 में, कतर ने गल्फ क्रिकेट काउंसिल (जीसीसी) महिला ट्वेंटी 20 चैम्पियनशिप के उद्घाटन संस्करण में भाग लिया, जो कुवैत, ओमान और संयुक्त अरब अमीरात द्वारा भी लड़ी गई थी। टीम ने आखिरी स्थान पर रखा, लेकिन अगले वर्ष के टूर्नामेंट में, जिसे कतर ने होस्ट किया, फाइनल में यूएई से हार गया।
अप्रैल 2018 में, आईसीसी ने अपने सभी सदस्यों को महिला ट्वेंटी 20 अंतर्राष्ट्रीय (मटी20ई) का दर्जा दिया। इसलिए, 1 जुलाई 2018 के बाद कतर महिलाओं और एक अन्य अंतर्राष्ट्रीय पक्ष के बीच खेले जाने वाले सभी ट्वेंटी 20 मैच पूर्ण डब्ल्यूटी20ई होंगे। कतर ने अपना पहला मैच जनवरी 2020 में ओमान और कुवैत के खिलाफ त्रिकोणीय श्रृंखला के दौरान डब्ल्यूटी20ई के साथ खेला था, जो दोहा में आयोजित किया गया था।
मूंग धुली
मूँग साबुत हो या धुली, पोषक तत्वों से भरपूर होती है। अंकुरित होने के बाद तो इसमें पाए जाने वाले पोषक तत्वों केल्शियम, आयरन, प्रोटीन, कार्बोहाइड्रेट और विटामिन्स की मात्रा दोगुनी हो जाती है। मूँग शक्तिवर्द्धक होती है। ज्वर और कब्ज के रोगियों के लिए इसका सेवन करना लाभदायक होता है।
साधारण मूंग साबुत का छिलका दलने पर उतर जाता है। तब यह मूंग धुली कहलाती है।
528
528 ग्रेगोरी कैलंडर का एक अधिवर्ष है।
सार्वभौमवाद
विश्लेषी दर्शन में, सार्वभौमवाद या सार्वभौमिकता (universality) वह विचार है जो मानता है कि कुछ तथ्य है जो सभी देश-काल में सत्य है। सार्वभौम सत्य का विचार, सापेक्षवाद (relativism) के विपरीत विचार है। कुछ धर्मतन्त्रों (theologies) में सार्वभौमवाद उस चीज को कहा गया है जिसका अस्तित्व पूरे ब्रह्माण्ड में एक ही रूप में है। यह मध्यायुगीन राजनितिक दर्शन की सबसे बडी विशेषता सर्वभौमिकता का प्रतिपादन रहा है
529
529 ग्रेगोरी कैलंडर का एक साधारण वर्ष है।
अलादीन (भारतीय टीवी श्रृंखला)
परिसर
यह भूखंड 15 वर्षीय अलादीन के इर्द-गिर्द घूमता है, जो कई बाधाओं का सामना करता है क्योंकि वह एक अनाथ है। सबसे बढ़कर, उसे अपनी चाची और चाचा द्वारा प्रताड़ित किया जाता है, जो उसे अपने नौकर की तरह मानते हैं।  कहानी के दौरान जफर नाम का एक दुष्ट जादूगर एक जादुई चिराग हासिल करने की कोशिश करता है, जिसे अजूबों की अज्ञात गुफा में दफनाया गया है।  लेकिन वह दीपक पर हाथ रखने में असमर्थ है, क्योंकि दीपक के पास एकमात्र व्यक्ति जादूगर ज़ोया और ज़हीर का बेटा है, जिसे जफर ने मार दिया है।  अलादीन जादूगर का बेटा निकला।
इसके अलावा, अलादीन को जरीनाबाद के सुल्तान की बेटी जैस्मीन से प्यार हो जाता है, जो दीपक को हासिल करने के लिए अपने साथी नूरी और अलादीन के दोस्त जुनैद के साथ उसकी मदद भी करती है, ताकि वे बुरी जाफ़र को हरा सकें।
530
530 ग्रेगोरी कैलंडर का एक साधारण वर्ष है।
जनवरी-मार्च
rohit8445886
सिंघारपुर गाँव, कोइल (अलीगढ़)
सिंघारपुर कोइल, अलीगढ़, उत्तर प्रदेश स्थित एक गाँव है।
सिकंदरपुर गाँव, कोइल (अलीगढ़)
सिकंदरपुर कोइल, अलीगढ़, उत्तर प्रदेश स्थित एक गाँव है।
मेगाडेथ
मेगाडेथ, सन् 1983 में गठित कैलिफ़ोर्निया के लॉस एंजिलिस स्थित एक अमेरिकी हेवी मेटल बैंड है। गिटारवादक/गायक डेव मुस्टेन और बासवादक डेविड एलेफ़सन द्वारा इसकी स्थापना की गई और मेटालिका से मुस्टेन की विदाई के बाद से इस बैंड ने बारह स्टूडियो एल्बम, छः लाइव एल्बम, दो EPs, छब्बीस एकल, बत्तीस संगीत वीडियो और तीन संकलन रिलीज़ किए हैं।
अमेरिकी थ्रैश मेटल के चलन के अग्रणी के रूप में, मेगाडेथ ने सन् 1980 के दशक में अंतर्राष्ट्रीय ख्याति प्राप्त की और मेटालिका, स्लेयर और एंथ्रेक्स के साथ इसे भी एक "बिग फ़ोर ऑफ़ थ्रैश" के रूप में श्रेणीत किया गया जो थ्रैश मेटल की उप-शैली को निर्मित करने, विकसित करने और उन्हें लोकप्रिय बनाने के लिए विख्यात थे। मेगाडेथ की सदस्य-मंडली में कई बार परिवर्तन हुआ है जिसका कारण कुछ हद तक बैंड के कुछ सदस्यों द्वारा नशीले पदार्थों के सेवन करने की बुरी लत भी थी। सन् 1983 से 2002 तक मुस्टेन और एलेफ़सन इस बैंड के एकमात्र अनवरत सदस्य थे। संयम प्राप्त करने और एक स्थायी सदस्य-मंडली की स्थापना होने के बाद मेगाडेथ, एक-के-बाद-एक प्लैटिनम और स्वर्ण एल्बमों को रिलीज़ करता चला गया जिनमें सन् 1990 की प्लैटिनम-बिक्री के लैंडमार्क वाला रस्ट इन पीस और सन् 1992 का ग्रेमी मनोनीत बहु-प्लैटिनम काउंटडाउन टु एक्सटिंक्शन भी शामिल था। मुस्टेन के बाएं हाथ की नस में बहुत गंभीर चोट लगने के बाद मेगाडेथ सन् 2002 में तितर-बितर हो गया। हालांकि, व्यापक भौतिक चिकित्सा के बाद मुस्टेन ने सन् 2004 में बैंड का पुनर्गठन किया और द सिस्टम हैज़ फेल्ड रिलीज़ किया और उसके बाद सन् 2007 में युनाइटेड ऐबोमिनेशंस को रिलीज़ किया; इन एल्बमों ने बिलबोर्ड टॉप 200 के चार्ट पर क्रमशः #18 और #8 पर शुरुआत की. मेगाडेथ ने अपने नए मुख्य गिटारवादक क्रिस ब्रॉडरिक के साथ 15 सितम्बर 2009 को अपने बारहवें स्टूडियो एल्बम को एंडगेम शीर्षक के अंतर्गत रिलीज़ किया जिसने बिलबोर्ड 200 पर #9 पर शुरुआत की.
बैंड के 25 वर्षों के कार्यकाल में, मेगाडेथ में 20 आधिकारिक सदस्य रह चुके हैं और साथ-ही-साथ डेव मुस्टेन, बैंड के संचालक बल और मुख्य गीतकार के रूप में बने हुए हैं।
मेगाडेथ, अपने विशिष्ट वाद्य संगीत शैली के लिए मशहूर है जिसमें अक्सर घने और जटिल माध्यमों के साथ-साथ ट्रेड ऑफ एकाकी गिटार वादन का भी सामंजस्य देखने को मिलता है। मुस्टेन, अपने "गुर्राहट भरी" गायन शैली के साथ-साथ प्रगीतात्मक विषय-वस्तुओं को बार-बार दोहराने के लिए भी मशहूर हैं जिनमें राजनीति, युद्ध, व्यसन, व्यक्तिगत संबंधों और गुप्त विषयों का समावेश होता है।
मेगाडेथ ने दुनिया भर में लगभग 25 मिलियन एल्बमों की बिक्री की है और साथ-ही-साथ इसके पांच एल्बमों को USA में लगातार प्लैटिनम की प्रमाणिकता प्रदान की गई है। बैंड को बेस्ट मेटल परफ़ॉर्मेंस के लिए लगातार सात नामांकनों के लिए भी मनोनीत किया गया है।
शुरुआती दिन (वर्ष 1983–1984)
मुख्य गिटारवादक डेव मुस्टेन के शराब पीने, नशा करने, हिंसक बर्ताव और व्यक्तिगत द्वंद्व के कारण मेटालिका से निकाले जाने के दो महीनों के बाद मुस्टेन, बासवादक माइक गोंज़ालेज़, गिटारवादक ग्रेग हैंडेविड्ट और ड्रमर डिजोन कारुथर्स ने लॉस एंजिलिस में मेगाडेथ का गठन किया। मुस्टेन ने बाद में कहा, "मेटालिका से निकाले जाने के बाद, मुझे सब याद है कि मैं खून [बदला] चाहता था। उनका. मैं उनसे ज्यादा तेज़ और प्रभावी बनना चाहता था।
मुस्टेन के अनुसार, "मेगाडेथ नाम शक्ति के सर्वनाश को दर्शाता है। हमलोग इस नाम का उच्चारण ध्वन्यात्मक रूप में करते हैं क्योंकि हमारे लिए इसका अर्थ बिलकुल वही है जैसा आपको यह शब्दकोश में प्राप्त होता है; यह आणविक परिणाम के बाद लाशों की परिकल्पित गिनती है। यह लाखों लोगों की मौत है और हम चाहते हैं कि हम जहां भी जाएं, अपने दर्शकों को आश्चर्यचकित कर दें." यद्यपि मेगाडेथ पहला बैंड हैं जिसने इस नाम का प्रयोग किया है लेकिन फिर भी पिंक फ्लॉयड भी अपने प्रारंभिक वर्षों में इस नाम का प्रयोग करते थे हालांकि उनकी वर्तनी (मेगाडेथ्स) में एक अंतर था।
बदले की कामना से उत्तेजित होकर मुस्टेन ने मेगाडेथ के संगीत की तीव्रता को ऊपर उठा दिया जिसके लिए उन्होंने मौजूदा गानों जैसे "द मेकानिक्स" को गति प्रदान किया जिसे मेटालिका की नई सदस्य-मंडली ने थोड़ी धीमी चाल वाले "द फ़ोर हॉर्समेन" में रूपांतरित किया। लगभग छः महीनों तक एक गायक की असफल खोज के बाद, मुस्टेन ने बैंड के प्राथमिक प्रगीतकार, मुख्य गीतकार और सह-नेतृत्व एवं ताल गिटारवादक के रूप में सेवारत होने के साथ-साथ मुख्य गायन का काम भी अपने हाथों में लेने का फ़ैसला किया।
सन् 1984 के शुरू में मेगाडेथ ने तीन गानों वाले एक डेमो की रिकॉर्डिंग की जिसमें मुस्टेन, एलेफ़सन और रॉश को दर्शाया गया और जिसमें "लास्ट राइट्स/लव्ड टु डेथ", "स्कल बिनीथ द स्किन" और "मेकानिक्स" के प्रारंभिक संस्करण मौजूद थे। केरी किंग (स्लेयर के ख्यातिप्राप्त सदस्य) ने केवल मुट्ठी भर लाइव कार्यक्रमों में ही काम किया जबकि एक स्थायी प्रतिस्थापन की आवश्यकता थी। 1984 में केवल कुछ ही कार्यक्रमों के बाद ली रॉश की जगह संलयन ड्रमर गार सैमुएलसन को ले लिया गया। अपनी तीन गानों वाले डेमो के बल पर, मेगाडेथ ने न्यूयॉर्क के कॉम्बैट रिकॉर्ड्स [Combat Records] नामक एक स्वतंत्र लेबल के साथ करार किया और दिसंबर में गार के एक दोस्त और संलयन के रंगमंच से संबंधित क्रिस पोलैंड को बैंड के दूसरे गिटारवादक के रूप में शामिल कर लिया।
"किलिंग इज़ माई बिज़नेस... ऐंड बिज़नेस इज़ गुड!" ''(वर्ष 1985–1986)
'' सन् 1985 के शुरू में, अपने प्रथम एल्बम को रिकॉर्ड करने और उसका निर्माण करने के लिए बैंड को कॉम्बैट रिकॉर्ड्स द्वारा 8,000 डॉलर प्रदान किया गया। लेकिन, एल्बम के बजट का आधा पैसा नशीली सामग्रियों, शराब और खाने के पीछे खर्च करने के बाद बैंड को अपने मूल निर्माता को निकालने और एल्बम को खुद निर्मित करने के लिए बाध्य होना पड़ा. ख़राब निर्माण के परिणाम के बावजूद, मई 1985 में रिलीज़ किए गए किलिंग इज़ माई बिज़नेस... ऐंड बिज़नेस इज़ गुड! को एक अच्छी प्रतिक्रिया प्राप्त हुई जिसमें थ्रैश के तत्वों और स्पीड मेटल का सम्मिश्रण था।
सन् 1985 की गर्मियों में, इस समूह ने एक्साइटर के साथ किलिंग इज़ माई बिज़नेस... के समर्थन के लिए पहली बार संयुक्त राज्य अमेरिका और कनाडा का दौरा किया। दौरे के दौरान, नए गिटारवादक क्रिस पोलैंड ने अचानक बैंड छोड़ दिया और उनकी जगह दौरे पर आए गिटारवादक माइक अल्बर्ट को ले लिया गया। हालांकि बाद में कॉम्बैट रिकॉर्ड्स के साथ बैंड के दूसरे एल्बम पर काम शुरू करने से ठीक पहले अक्टूबर 1985 में पोलैंड, मेगाडेथ में फिर से शामिल हो गए।
पीस सेल्स... बट हू'ज़ बाइंग? (वर्ष 1986–1987)
वास्तव में मार्च 1986 में पूरे हुए मेगाडेथ के दूसरे एल्बम को फिर से कॉम्बैट रिकॉर्ड्स के लघु रिकॉर्डिंग बजट का सामना करना पड़ा और बैंड अंतिम मिश्रित उत्पाद से शुरू में दुखी था। इस लघु स्वतंत्र लेबल के वित्तीय अपर्याप्तता से हताश होकर, मेगाडेथ ने प्रमुख लेबल कैपिटल रिकॉर्ड्स [Capitol Records] के साथ करार किया जिसने नए एल्बम का अधिकार भी खरीद लिया। कैपिटल ने रिकॉर्डिंग्स को रीमिक्स करने के लिए निर्माता पॉल लैनी को काम पर रखा और रिकॉर्डिंग के शुरू होने के एक वर्ष से भी अधिक समय के पश्चात् नवम्बर 1986 में कैपिटल ने पीस सेल्स... बट हू'ज़ बाइंग? को रिलीज़ किया। इस एल्बम ने मेगाडेथ के वाणिज्यिक और महत्वपूर्ण जीत को उजागर कर दिया और अंत में केवल US में इसके एक मिलियन से भी अधिक प्रतियों की बिक्री हुई.
एक लैंडमार्क थ्रैश मेटल एल्बम मानकर ऑलम्यूज़िक ने पीस सेल्स... बट हू'ज़ बाइंग? को "इस दशक के सर्वाधिक प्रभावशाली मेटल एल्बमों में से एक एल्बम और निश्चित रूप से कुछ सही मायने में स्पष्ट थ्रैश एल्बमों में से एक एल्बम" के रूप में उद्धृत किया। एल्बम के शीर्षक ट्रैक "पीस सेल्स" को बैंड का प्रथम संगीत वीडियो चुना गया जिसे MTV के हेडबैंगर्स बॉल पर नियमित रूप से प्रसारित करने की स्वीकृति प्राप्त हुई. "पीस सेल्स", VH1 के 40 महानतम मेटल गानों की सूची में #11 पर श्रेणीत हुआ और शुरुआत बास लाइन को वर्षों तक MTV न्यूज़ की धुन के रूप में प्रयुत किया गया। ''पीस सेल्स... बट हू'ज़ बाइंग?'' पहला मेगाडेथ एल्बम था जिसने एड रेप्का की कला का दर्शन कराया जिन्होंने बैंड के शुभंकर विक रैटलहेड को वर्तमान मानक में फिर से डिज़ाइन किया और बाद के वर्षों में बैंड के अधिकांश कलाकृतियों को भी डिज़ाइन किया।
फ़रवरी 1987 में मेगाडेथ को ऐलिस कूपर के कंस्ट्रिक्टर दौरे में उद्घाटन बैंड के रूप में शामिल किया गया जिसके बाद US में मर्सिफुल फेट के समर्थन में एक छोटा दौरा किया गया। बैंड की नशा करने की आदतों से चिंतित होकर कूपर ने एक रात उन लोगों को अपने बस में बुलाया और उन्हें बार-बार इतना ज्यादा नशा न करने की चेतावनी दी. उसी वर्ष मार्च महीने में, मेगाडेथ ने यूनाइटेड किंगडम में एक शीर्ष प्रदर्शन के रूप में अपने पहले विश्व दौरे की शुरुआत की जिसमें ओवरकिल और नेक्रोज़ बैंडों ने सहयोग दिया.
वर्षों के नशीले पदार्थों के सेवन के न छूटने वाली आदतों की वजह से गार सैमुएलसन और क्रिस पोलैंड को हवाई में दौरे के अंतिम कार्यक्रम के बाद जुलाई 1987 में मेगाडेथ से निकाल दिया गया। मुस्टेन ने दावा किया कि सैमुएलसन जब नशे में धुत्त होता था तो उसे संभाल पाना बहुत मुश्किल होता था और यहां तक कि दौरे के अंतिम कुछ दिनों में उसकी जगह ड्रमर चक बेहलर को रखा गया क्योंकि यह डर था कि सैमुएलसन बैंड की प्रतिबद्धताओं को पूरा कर पाने में सक्षम नहीं हो पाएगा. मुस्टेन ने दावा किया कि पोलैंड ने अपनी बढ़ती नशे की लत के लिए धन जुगाड़ने के लिए बैंड का उपकरण बेच दिया था जिसका विस्तृत वर्णन "लायर" गाने में प्रस्तुत किया गया जो पोलैंड को समर्पित गाना है। शुरू में उसकी जगह मेलिस के जय रेनोल्ड्स को लिया गया लेकिन जब बैंड ने अपने अगले एल्बम पर काम करना शुरू किया तो रेनोल्ड्स की जगह उन्हीं के गिटार शिक्षक जेफ़ यंग को ले लिया गया जो उनके तीसरे एल्बम की रिकॉर्डिंग के दौरान छः महीने तक मेगाडेथ से जुड़े रहे.
"सो फ़ार, सो गुड... सो ह्वाट! ''(वर्ष 1987–1989)
एक प्रमुख लेबल रिकॉर्डिंग बजट की सहायता और निर्माता पॉल लैनी के सहयोग से मेगाडेथ ने अपने तीसरे एल्बम, सो फ़ार, सो गुड... सो ह्वाट!'' की रिकॉर्डिंग में पांच महीने व्यतीत किए. रिकॉर्डिंग प्रक्रिया को फिर से शुरू में समस्याओं का सामना करना पड़ा क्योंकि मुस्टेन अभी भी अपने नशे की लत से छुटकारा पाने के लिए संघर्ष कर रहे थे। मुस्टेन ने बाद में कहा: (सो फ़ार, सो गुड... का) निर्माण बहुत भयानक था जिसका मुख्य कारण वे नशीले पदार्थों का सेवन और प्राथमिकताएं थी जो उस वक़्त थीं या नहीं थीं। मुस्टेन भी लैनी से लड़ पड़े जिसकी शुरुआत लैनी के आग्रह से हुई कि ढोल-वादन की रिकॉर्डिंग झांझ-वादन की रिकॉर्डिंग से अलग की जाए (यह रॉक ढोल-वादकों के लिए एक अनसुनी प्रक्रिया थी). मिश्रण प्रक्रिया के दौरान भी मुस्टेन और लैनी का झगडा हो गया और लैनी की जगह निर्माता माइकल वैगनर को लिया गया जिन्होंने एल्बम को रीमिक्स किया। जनवरी 1988 में मेगाडेथ ने सो फ़ार, सो गुड... सो ह्वाट! को रिलीज़ किया और अंत में जिस समय US में एल्बम को प्लैटिनम की प्रमाणिकता प्रदान की गई उसी समय शुरू-शुरू में इसे आलोचकों की तीखी प्रतिक्रिया का भी सामना करना पड़ा. ऑलम्यूज़िक ने शिकायत की कि एल्बम में "वैचारिक एकता और संगीत प्रभाव" का अभाव था और यह भी कहा कि यह "धमकानेवाली ध्वनि प्रस्तुत करना चाहता है लेकिन या इससे हटकर अधिकतर मजबूर और कुछ हद तक बचकाना प्रदर्शन प्रस्तुत करता है". सो फ़ार, सो गुड... में "इन माई डार्केस्ट ऑवर", गाने को शामिल किया गया जिसके संगीत को मुस्टेन ने लिखा था जो अधोन्मुख मेटालिका के बासवादक क्लिफ बर्टन के लिए एक श्रद्धांजलि थी। यह गाना अभी भी प्रशंसकों का पसंदीदा गाना बना हुआ है और उसी समय से इसे मेगाडेथ के लगभग प्रत्येक कार्यक्रम में प्रस्तुत किया जाता है। सो फ़ार, सो गुड... में सेक्स पिस्टल के "अनार्की इन द UK" का एक कवरिंग संस्करण भी शामिल था जिसके बोलों को मुस्टेन (जिन्होंने बाद में उन्हें गलत सुनने की बात स्वीकार की) द्वारा बदल दिया गया था।
जून 1988 में, मेगाडेथ पेनेलोप स्फीरिस के वृत्तचित्र फ़िल्म, द डिक्लाइन ऑफ़ वेस्टर्न सिविलाइज़ेशन II: द मेटल इयर्स में दिखाई दिए जो सन् 1980 के दशक के अंत में लॉस एंजिलिस के हेवी मेटल दृश्य, ख़ास तौर पर ग्लैम मेटल पर केंद्रित दृश्य का वृत्तांत प्रस्तुत किया। इन माई डार्केस्ट ऑवर के वीडियो का फिल्मांकन स्फीरिस (जिन्होंने "वेक अप डेड" और "अनार्की इन द UK" के वीडियो का भी निर्देशन किया) ने किया जो फ़िल्म के अंतिम दृश्य में दिखाई देता है। मेगाडेथ के सन् 1991 के रस्टेड पीसेस के VHS में, मुस्टेन फ़िल्म को निराशाजनक मानते हैं जिसने मेगाडेथ को "गंदे बैंडों के समूह" की पंक्ति में लाकर खड़ा कर दिया.
मेगाडेथ ने सो फ़ार, सो गुड... के समर्थन में अपने विश्व दौरे की शुरुआत की और इसका उद्घाटन फ़रवरी 1988 में यूरोप के डियो के लिए किया और बाद में आयरन मेडेन के सेवेंथ सन ऑफ़ ए सेवेंथ सन के US में होने वाले ग्रीष्मकालीन दौरे में शामिल हो गए। ड्रमर चक बेहलर के साथ बढती समस्याओं को देखकर मुस्टेन ने बेहलर के ढोल तकनीशियन के रूप में कार्य करने के लिए ड्रमर निक मेंज़ा को बुलाया। उससे पहले गार सैमुएलसन के साथ जैसा हुआ था ठीक उसी तरह यदि बेहलर दौरे के साथ कायम नहीं रह सके तो उसकी जगह लेने के लिए मेंज़ा को तैयार कर लिया गया था।
जुलाई 1989 में, ढोल-वादन के लिए बेहलर की जगह निक मेंज़ा को काम पर रखा गया। सही समय पर एक उपयुक्त मुख्य गिटारवादक की तलाश कर पाने में असमर्थ, मेगाडेथ ने तीन टुकड़ों वाले के बैंड के रूप में ऐलिस कूपर के "नो मोर मि. नाइस गाइ" के एक कवरिंग संस्करण की रिकॉर्डिंग की. संस्करण बाद में सन् 1989 में वेस क्रेवन की डरावनी फ़िल्म शॉकर के साउंडट्रैक में दिखाई दिया. जिस समय बैंड सन् 1989 की गर्मियों में नए मुख्य गिटारवादक के लिए ऑडिशन का आयोजन कर रहा था, उसी समय मुस्टेन को नशे में गाड़ी चलाने और मादक पदार्थों के साथ और एक ऑफ-ड्यूटी पुलिस अधिकारी की एक खड़ी वाहन को टक्कर मारने के अपराध में गिरफ्तार कर लिया गया। उसके तुरंत बाद उसे अदालत के आदेश के अनुसार पुनर्वास में दाखिल किया गया और दस वर्षों में पहली बार वह संयमी हुआ।
रस्ट इन पीस (वर्ष 1990–1991)
मुस्टेन के इस नए संयम के प्राप्त होने के बाद, मेगाडेथ में एक नए मुख्य गिटारवादक की एक लम्बी तलाश शुरू कर दी. हीदन के ली अल्टस, ऑडिशन देने वाले लोगों में शामिल थे, जैसे डार्क एंजिल ख्याति के एरिक मेयेर थे। क्रिस पोलैंड के प्रस्थान के बाद मेयेर को बैंड में शामिल होने के लिए आमंत्रित किया गया था लेकिन डार्क एंजिल में बने रहने के उद्देश्य से उन्होंने मना कर दिया था।
तत्कालीन-अप्रसिद्ध पैंटेरा के डाइमबैग डैरल ऐबॉट ने भी ऑडिशन दिया और शुरू में उन्हें इस पद की पेशकश की गई। हालांकि, डैरल के अपने भाई, पैंटेरा के ड्रमर विनी पॉल ऐबॉट के बिना नहीं शामिल होने और निक मेंज़ा को पहले से ही काम पर रखे होने के कारण बैंड को डैरल को हटाने पर मजबूर होना पड़ा.
सन् 1987 में, एक 16 वर्षीय जेफ़ लूमिस (सैन्क्च्युअरि और बाद में नेवरमोर के) ने ऑडिशन दिया. उसके बाद, मुस्टेन ने लूमिस को उसके बेहतर प्रदर्शन के लिए बधाई दी, लेकिन उसकी उम्र के कारण उसे खारिज कर दिया. बाद में लूमिस ने कैकोफोनी के दौरे पर मार्टी फ्राइडमैन और जेसन बेकर को देखा और फ्राइडमैन को अपने अनुभव के बारे में बताया जिसने अभी-अभी अपने पहले एकाकी प्रयत्न के रूप में सन् 1988 में ड्रैगन्स किस को रिलीज़ किया था। फ्राइडमैन ने आखिरकार उस पद के लिए ऑडिशन दिया लेकिन रंग-बिरंगे बालों के कारण उन्हें शुरू में मुस्टेन द्वारा खारिज कर दिया गया। हालांकि, उस दौर से गुजरने के बाद जिसे मुस्टेन ने "रॉक स्कूल 101" कहा था, फ्राइडमैन आधिकारिक तौर पर फ़रवरी 1990 में मेगाडेथ में शामिल हो गए।
मेगाडेथ ने एक नई स्फूर्ति के साथ अपने उस नए एल्बम, रस्ट इन पीस पर काम शुरू करने के लिए सह-निर्माता माइक क्लिंक के साथ मार्च 1990 में रम्बो स्टूडियोज़ [Rumbo Studios] में प्रवेश किया जो उनका अब तक का समीक्षकों द्वारा सबसे अधिक प्रशंसित एल्बम बना. अपने कॅरियर में पहली बार बैंड ने स्टूडियो में संयमपूर्वक काम किया और अपने पिछले एल्बमों की रिकॉर्डिंग के समय सामना किए गए कई समस्याओं का उन्मूलन किया। क्लिंक भी पदस्थ हुए बगैर शुरू से अंत तक सफलतापूर्वक मेगाडेथ के एल्बम का निर्माण करने वाले पहले निर्माता बने.
रस्ट इन पीस को पूरे विश्व में 24 सितम्बर 1990 को रिलीज़ किया गया जो उसके प्रशंसकों के लिए एक हिट एल्बम बना और साथ ही यह आलोचकों द्वारा भी प्रशंसित हुआ और US में बिलबोर्ड [Billboard] टॉप 200 पर इसने #23 और UK में #8 पर शुरुआत की. इस एल्बम में अत्यधिक सख्त आवाज़ का प्रदर्शन किया गया जिसमें मुस्टेन ने अपनी लेखन शैली में एक लयबद्ध जटिल प्रगतिशील बढ़त हासिल की थी जिसने ऑलम्यूज़िक द्वारा रस्ट इन पीस को "मेगाडेथ के सबसे सशक्त संगीतीय प्रयास" के रूप में उद्धृत करने के लिए बाध्य किया। इस एल्बम में "होली वार्स...द पनिशमेंट ड्यू", और "हैंगर 18"  एकलों को दर्शाया गया जिनमें से दोनों को संगीत वीडियो प्राप्त हुआ और लाइव स्टेपल बना हुआ है। US में रस्ट इन पीस की एक मिलियन से भी अधिक प्रतियों की बिक्री हुई और बेस्ट मेटल परफ़ॉर्मेंस के लिए सन् 1991 और सन् 1992 में इसे ग्रेमी नामांकन प्राप्त हुआ। अपनी 20वें वर्ष को मनाने के लिए वे लोग अभी 20वें वर्ष की सालगिरह का दौरा कर रहे हैं।
सितम्बर 1990 में, मेगाडेथ यूरोपीय "क्लैश ऑफ़ द टाइटन्स" दौरे के लिए स्लेयर, टेस्टामेंट और स्यूसाइडल टेंडेंसीज़ से जुड़ गया और अक्टूबर में उन्हें जुडास प्रीस्ट के पेनकिलर दौरे में आरंभिक बैंड के रूप में शामिल कर लिया गया और जनवरी 1991 में ब्राज़ील के रॉक इन रियो 2 समारोह में 140,000 लोगों के सामने प्रस्तुति देकर यह पराकाष्ठा पर पहुंच गया। यूरोपीय दौरे की कामयाबी के बाद, मई 1991 में एक "क्लैश ऑफ़ द टाइटन्स" US दौरे का शुरुआत हुआ जिसमें मेगाडेथ, स्लेयर, एंथ्रेक्स और सलामी कलाकार-समूह के रूप में ऐलिस इन चेन्स शामिल थे। जुलाई में, मेगाडेथ के "गो टु हेल" को बिल ऐंड टेड्स बोगस जर्नी साउंडट्रैक में दर्शाया गया और उसके तुरंत बाद "ब्रेकपॉइंट" को सुपर मारियो ब्रोस साउंडट्रैक में दर्शाया गया। सन् 1991 में, मेगाडेथ ने अपने प्रथम होम वीडियो, रस्टेड पीसेज़ को भी रिलीज़ किया जिसमें बैंड के एक वीडियो साक्षात्कार के साथ-साथ बैंड के छः संगीत वीडियो भी थे मौजूद थे।
काउंटडाउन टु एक्सटिंक्शन (वर्ष 1992–1993)
14 जुलाई 1992 को, कैपिटल रिकॉर्ड्स नेकाउंटडाउन टु एक्सटिंक्शन को रिलीज़ किया। एल्बम को तुरंत सफलता प्राप्त हुई तथा US में बिलबोर्ड टॉप 200 एल्बमों के चार्ट पर इसने #2 पर और UK में #5 पर शुरुआत की. मेनस्ट्रीम रॉक के हिट गानों "सिम्फनी ऑफ़ डिस्ट्रक्शन" (#29), "फोरक्लोज़र ऑफ़ ए ड्रीम" (#30) और "स्वेटिंग बुलेट्स" (#27) के सहारे इस एल्बम को तुरंत US में दो-दो प्लैटिनम प्राप्त हुआ और सन् 1993 में बेस्ट मेटल परफ़ॉर्मेंस के लिए इसे एक ग्रेमी नामांकन प्राप्त हुआ। एल्बम के शीर्षक गीत, "काउंटडाउन टु एक्सटिंक्शन" ने भी मेगाडेथ को "डोरिस डे म्यूज़िक अवार्ड" जीतने वाला अब तक का एकमात्र मेटल बैंड बनने का गौरव प्रदान किया और "प्रजातियों के विनाश और डिब्बाबंद शिकार के भयानक 'खेल' का पर्दाफाश" करने के लिए सन् 1993 में ह्यूमेन सोसाइटी ऑफ़ द युनाइटेड स्टेट्स की तरफ से बैंड को पुरस्कृत करवाया.